तुलसी संग सालिगराम का विवाह, प्रभातफेरी निकाली
आमलीबारेठ गांव में तुलसी संग सालिगराम का विवाह रचाया गया। इस दौरान चारभुजा नाथ की शोभायात्रा निकाली गई। दांतड़ा रामद्वारा के पीठाधीश्वर आचार्य निर्मलराम के सानिध्य में हरिबोल प्रभातफेरी सम्मेलन हुआ। धर्मसभा को संबोधित करते हुए आचार्य निर्मल राम ने कहा कि जीवन में सत्कर्म की ओर सदैव प्रयासरत रहना चाहिए। उन्होंने राम-नाम सुमिरन पर जोर देते हुए कहा कि दान में धन पवित्र होना चाहिए। भक्ति में मन पवित्र होना चाहिए तभी प्रभु सुमिरन का लाभ मिलेगा। उन्होंने आमली बारेठ में प्रतिवर्ष इस प्रकार का आयोजन कर आस-पास के 50 गांवों की हरिबोल प्रभात फेरियां बुलाने की सराहना की। इससे पूर्व आचार्य की गांव में पधरावणी की गई। रामस्वरूप कुमावत, महावीर शर्मा, आशाराम शर्मा, शिवराज कुमावत, शौकीन कुमावत, पूर्व विधायक महावीर जीनगर, कांग्रेस नेता राजकुमार बैरवा ने भी विचार रखे।
शाहपुरा. आमली बारेठ में धर्मसभा को संबोधित करते आचार्य निर्मलराम।
रामपुरा में प्रभात फेरियों पर बरसाए फूल
पंडेर| जामोली ग्राम पंचायत के रामपुरा गांव में बुधवार को हरिबोल प्रभात फेरी मंडलियों का महासंगम हुआ। रामपुरा में सुबह 8 बजे से ही हरिबोल प्रभात फेरियों का आगमन शुरू हो गया। श्रद्धालु भजनों के साथ नृत्य करते हुए चल रहे थे। प्रभात फेरियां शाम 4 बजे धर्मसभा स्थल पर पहुंची। ग्रामीणों ने पुष्पवर्षा कर प्रभात फेरियों का स्वागत किया।
आयोजन
hin_Deva hin_Deva awa_Deva awa_Deva hin_Deva bho_Deva